CELEX: 32018R1660
Language: el
Date: 2018-11-07 00:00:00
Title: Εκτελεστικός κανονισμός (ΕΕ) 2018/1660 της Επιτροπής, της 7ης Νοεμβρίου 2018, για την επιβολή ειδικών όρων που διέπουν τις εισαγωγές ορισμένων τροφίμων μη ζωικής προέλευσης από ορισμένες τρίτες χώρες λόγω των κινδύνων επιμόλυνσης από κατάλοιπα φυτοφαρμάκων, για την τροποποίηση του κανονισμού (ΕΚ) αριθ. 669/2009 και για την κατάργηση του εκτελεστικού κανονισμού (ΕΕ) αριθ. 885/2014 (Κείμενο που παρουσιάζει ενδιαφέρον για τον ΕΟΧ)

8.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 278/7
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1660 ΤΗΣ ΕΠΙΤΡΟΠΉΣ
         της 7ης Νοεμβρίου 2018
         για την επιβολή ειδικών όρων που διέπουν τις εισαγωγές ορισμένων τροφίμων μη ζωικής προέλευσης από ορισμένες τρίτες χώρες λόγω των κινδύνων επιμόλυνσης από κατάλοιπα φυτοφαρμάκων, για την τροποποίηση του κανονισμού (ΕΚ) αριθ. 669/2009 και για την κατάργηση του εκτελεστικού κανονισμού (ΕΕ) αριθ. 885/2014
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο ii),
         Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 15 παράγραφος 5,
         Εκτιμώντας τα ακόλουθα:
         
                     (1)
                  
                  
                     Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης των κατάλληλων μέτρων έκτακτης ανάγκης σε επίπεδο Ένωσης για τρόφιμα και ζωοτροφές που εισάγονται από τρίτη χώρα, ώστε να προστατεύεται η δημόσια υγεία, η υγεία των ζώων ή το περιβάλλον, όταν είναι προφανές ότι τα εν λόγω τρόφιμα ή ζωοτροφές είναι πιθανό να αποτελούν σοβαρό κίνδυνο για την ανθρώπινη υγεία και την υγεία των ζώων και ότι ο κίνδυνος αυτός δεν μπορεί να περιοριστεί ικανοποιητικά με τα μέτρα που λαμβάνουν τα αφορώμενα κράτη μέλη. Αυτά τα μέτρα έκτακτης ανάγκης της Ένωσης μπορούν να συνίστανται στην επιβολή ειδικών όρων για την εισαγωγή των εν λόγω προϊόντων.
                  
               
                     (2)
                  
                  
                     Ο κανονισμός (ΕΚ) αριθ. 669/2009 (3) της Επιτροπής προβλέπει αυξημένο επίπεδο επίσημων ελέγχων στις εισαγωγές των ζωοτροφών και τροφίμων μη ζωικής προέλευσης, που περιλαμβάνονται στο παράρτημα I αυτού. Τα αμπελόφυλλα από την Τουρκία και τα φρούτα πιταχάγια (dragon fruit) από το Βιετνάμ περιλαμβάνονται στο εν λόγω παράρτημα και, ως εκ τούτου, υπόκεινται σε αυξημένο επίπεδο επίσημων ελέγχων.
                  
               
                     (3)
                  
                  
                     Τα αποτελέσματα των επίσημων ελέγχων τους οποίους διενεργούν τα κράτη μέλη στο πλαίσιο του κανονισμού (ΕΚ) αριθ. 669/2009, τα δεδομένα που προκύπτουν από κοινοποιήσεις οι οποίες έχουν διαβιβαστεί στο πλαίσιο του συστήματος έγκαιρης προειδοποίησης για τα τρόφιμα και τις ζωοτροφές, όπως ορίζεται στον κανονισμό (ΕΚ) αριθ. 178/2002, οι εκθέσεις ελέγχου της Επιτροπής, οι εκθέσεις που λαμβάνονται από τρίτες χώρες, οι ανταλλαγές πληροφοριών μεταξύ της Επιτροπής, των κρατών μελών και της Ευρωπαϊκής Αρχής για την Ασφάλεια των Τροφίμων, καταδεικνύουν υψηλή συχνότητα μη συμμόρφωσης των αμπελόφυλλων από την Τουρκία με τα ανώτατα όρια καταλοίπων φυτοφαρμάκων που ορίζονται στον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (4). Εξάλλου, δεν έχει παρατηρηθεί οποιαδήποτε βελτίωση της κατάστασης, ακόμη και έπειτα από αύξηση της συχνότητας των ελέγχων στα σύνορα της Ένωσης.
                  
               
                     (4)
                  
                  
                     Τα αποτελέσματα των επίσημων ελέγχων τους οποίους διενεργούν τα κράτη μέλη στο πλαίσιο του κανονισμού (ΕΚ) αριθ. 669/2009 καταδεικνύουν υψηλή συχνότητα μη συμμόρφωσης των πιταχάγια (dragon fruit) από το Βιετνάμ με τα ανώτατα όρια καταλοίπων φυτοφαρμάκων που ορίζονται στον κανονισμό (ΕΚ) αριθ. 396/2005. Άλλωστε, σε έναν έλεγχο που διενήργησε η Επιτροπή στο Βιετνάμ το 2017 για να αξιολογηθούν οι έλεγχοι φυτοφαρμάκων σε τρόφιμα φυτικής προέλευσης που προορίζονται για εξαγωγές προς την Ευρωπαϊκή Ένωση διαπιστώθηκε ότι δεν υπάρχει επίσημο αποτελεσματικό σύστημα ελέγχου των φυτοφαρμάκων όσον αφορά τα τρόφιμα που εξάγονται προς την Ένωση, και ότι οι αρχές δεν μπορούν να διασφαλίσουν ότι τα βιετναμέζικα προϊόντα συμμορφώνονται με τα ανώτατα όρια καταλοίπων όσον αφορά τα κατάλοιπα φυτοφαρμάκων.
                  
               
                     (5)
                  
                  
                     Αυτό αποτελεί τεκμήριο ότι η εισαγωγή αμπελόφυλλων από την Τουρκία καθώς και πιταχάγια (dragon fruit) από το Βιετνάμ είναι πιθανό να συνιστά σοβαρό κίνδυνο για την υγεία και ότι ο εν λόγω κίνδυνος δεν μπορεί να περιοριστεί ικανοποιητικά με τα μέτρα που ισχύουν επί του παρόντος. Επομένως, είναι αναγκαίο να θεσπιστούν ειδικοί όροι εισαγωγής για τα αμπελόφυλλα από την Τουρκία καθώς και για τα πιταχάγια (dragon fruit) από το Βιετνάμ.
                  
               
                     (6)
                  
                  
                     Τα φύλλα κάρι από την Ινδία υπάγονται επί του παρόντος σε ειδικούς όρους εισαγωγής, οι οποίοι ορίζονται στον εκτελεστικό κανονισμό της Επιτροπής (ΕΕ) αριθ. 885/2014 (5). Οι ειδικοί όροι εισαγωγής για το εν λόγω προϊόν πρέπει να διατηρηθούν, υπό το φως κοινοποιήσεων που έχουν διαβιβαστεί στο πλαίσιο του συστήματος έγκαιρης προειδοποίησης για τα τρόφιμα και τις ζωοτροφές καθώς και υπό το φως των αποτελεσμάτων των επίσημων ελέγχων, τους οποίους διενήργησαν τα κράτη μέλη στο πλαίσιο του εκτελεστικού κανονισμού (ΕΕ) αριθ. 885/2014, αποτελέσματα που καταδεικνύουν συνεχή υψηλή συχνότητα μη συμμόρφωσης.
                  
               
                     (7)
                  
                  
                     Επομένως, είναι σκόπιμο να απαιτείται να υπάγονται τα φύλλα κάρι από την Ινδία, τα αμπελόφυλλα από την Τουρκία και τα πιταχάγια (dragon fruit) από το Βιετνάμ σε επίσημους ελέγχους πριν από την εξαγωγή προς την Ένωση, συμπεριλαμβανομένης της δειγματοληψίας και της ανάλυσης, ώστε να διασφαλίζεται ότι τα προϊόντα συμμορφώνονται με τις σχετικές νομικές απαιτήσεις. Όλα τα φορτία των εν λόγω προϊόντων θα πρέπει να συνοδεύονται από υγειονομικό πιστοποιητικό που να δηλώνει ότι έχει γίνει δειγματοληψία στα προϊόντα σύμφωνα με την οδηγία της Επιτροπής 2002/63/ΕΚ (6).
                  
               
                     (8)
                  
                  
                     Προκειμένου να διασφαλιστεί αποτελεσματική οργάνωση και ένας βαθμός ομοιομορφίας σε επίπεδο Ένωσης όσον αφορά τους ελέγχους στην εισαγωγή σε σχέση με την παρουσία καταλοίπων φυτοφαρμάκων εντός και επάνω στα φύλλα κάρι από την Ινδία, τα αμπελόφυλλα από την Τουρκία και τα πιταχάγια (dragon fruit) από το Βιετνάμ, είναι σκόπιμο να προβλεφθούν στον παρόντα κανονισμό διαδικασίες ελέγχου που είναι τουλάχιστον ισοδύναμες με τις διαδικασίες που προβλέπονται στον κανονισμό (ΕΚ) αριθ. 669/2009.
                  
               
                     (9)
                  
                  
                     Προκειμένου να λαμβάνεται υπόψη η ιδιαίτερη φύση της μη συμμόρφωσης με απαιτήσεις τεκμηρίωσης, είναι σκόπιμο να θεσπιστούν κανόνες σχετικά με την προς ανάληψη δράση όταν το φορτίο δεν συνοδεύεται ούτε από τα αποτελέσματα της δειγματοληψίας και της ανάλυσης ούτε από το υγειονομικό πιστοποιητικό ή όταν τα εν λόγω αποτελέσματα ή το εν λόγω υγειονομικό πιστοποιητικό δεν συμμορφώνονται με τις απαιτήσεις που θεσπίζονται στον παρόντα κανονισμό.
                  
               
                     (10)
                  
                  
                     Ο κανονισμός (ΕΚ) αριθ. 882/2004 απαιτεί από τις αρμόδιες αρχές να ενημερώνουν την Επιτροπή και τα άλλα κράτη μέλη σχετικά με περιπτώσεις απόρριψης στα σύνορα. Όσον αφορά τα φυτοφάρμακα, κρίνεται σκόπιμο να διευκρινιστεί ότι, όταν οι αρμόδιες αρχές απορρίπτουν ένα φορτίο τροφίμου που περιλαμβάνεται στον παρόντα κανονισμό, η εν λόγω κοινοποίηση θα πρέπει να υποβάλλεται όταν δεν έχει τηρηθεί ένα ανώτατο όριο καταλοίπων που ορίζεται στον κανονισμό (ΕΚ) αριθ. 396/2005 ανεξάρτητα από το αν έχει σημειωθεί υπέρβαση της δόσης αναφοράς οξείας έκθεσης.
                  
               
                     (11)
                  
                  
                     Προκειμένου να συλλέγονται δεδομένα για τη συνεχή αξιολόγηση κινδύνων σε σχέση με τα εμπορεύματα που καλύπτονται από τον παρόντα κανονισμό και να προσαρμόζονται τα υφιστάμενα μέτρα κατά περίπτωση, είναι σκόπιμο να απαιτείται από τα κράτη μέλη να υποβάλλουν δύο φορές ετησίως έκθεση με όλα τα αναλυτικά αποτελέσματα επίσημων ελέγχων που διεξάγονται δυνάμει του παρόντος κανονισμού. Ορισμένα κράτη μέλη καταχωρίζουν σε εθελούσια βάση το κοινό έγγραφο εισόδου που αναφέρεται σε ορισμένες ζωοτροφές και τρόφιμα μη ζωικής προέλευσης στο ενοποιημένο μηχανογραφικό κτηνιατρικό σύστημα (TRACES) που δημιουργήθηκε με τις αποφάσεις 2003/24/ΕΚ (7) και 2004/292/ΕΚ της Επιτροπής (8), το οποίο παρέχει έτσι πληροφορίες στην Επιτροπή σε σχέση με τον αριθμό των εισαγόμενων φορτίων και τα αποτελέσματα των ελέγχων που προβλέπονται από τον παρόντα κανονισμό. Αυτή η υποχρέωση υποβολής εκθέσεων πρέπει ως εκ τούτου να θεωρείται εκπληρωθείσα, όταν τα κράτη μέλη έχουν καταχωρίσει στο TRACES το κοινά έγγραφα εισόδου που έχουν εκδοθεί σύμφωνα με τον παρόντα κανονισμό.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό πρέπει να αναθεωρηθούν πριν από τις 31 Οκτωβρίου 2019, ώστε να αξιολογηθεί κατά πόσον είναι ακόμα αναγκαία.
                  
               
                     (13)
                  
                  
                     Για την οργάνωση των επίσημων ελέγχων σύμφωνα με τον παρόντα κανονισμό πρέπει να διατίθενται επαρκείς οικονομικοί πόροι. Ως εκ τούτου, οι υπεύθυνοι των επιχειρήσεων τροφίμων που είναι αρμόδιοι για τα φορτία θα πρέπει να επιβαρύνονται με το κόστος που προκύπτει από αυτούς τους επίσημους ελέγχους.
                  
               
                     (14)
                  
                  
                     Για λόγους διαφάνειας και συνέπειας των εφαρμοστέων κανόνων, όλοι οι ειδικοί όροι που διέπουν την εισαγωγή φύλλων κάρι από την Ινδία, αμπελόφυλλων από την Τουρκία και πιταχάγια (dragon fruit) από το Βιετνάμ όσον αφορά την παρουσία καταλοίπων φυτοφαρμάκων θα πρέπει να θεσπίζονται με τον παρόντα κανονισμό. Ως εκ τούτου, οι εγγραφές για τα αμπελόφυλλα από την Τουρκία και τα πιταχάγια (dragon fruit) από το Βιετνάμ θα πρέπει να απαλειφθούν από το παράρτημα I του κανονισμού (ΕΚ) αριθ. 669/2009 και να καταργηθεί ο εκτελεστικός κανονισμός (ΕΕ) αριθ. 885/2014 για τα φύλλα κάρι από την Ινδία.
                  
               
                     (15)
                  
                  
                     Προκειμένου οι υπεύθυνοι επιχειρήσεων να διαθέτουν επαρκή χρόνο για να προσαρμοστούν στις απαιτήσεις που θεσπίζονται από τον παρόντα κανονισμό, ο παρών κανονισμός θα πρέπει να εφαρμόζεται από τις 8 Δεκεμβρίου 2018. Για να υπάρχει ασφάλεια δικαίου, είναι σκόπιμο να προβλεφθεί ότι τα κράτη μέλη θα πρέπει να επιτρέπουν για μια μεταβατική περίοδο την εισαγωγή φορτίων αμπελόφυλλων από την Τουρκία, πιταχάγια (dragon fruit) από το Βιετνάμ και φύλλων κάρι από την Ινδία, τα οποία έχουν εγκαταλείψει τη χώρα καταγωγής ή τη χώρα προέλευσης, εάν η χώρα αυτή είναι διαφορετική από τη χώρα καταγωγής, πριν από τις 8 Δεκεμβρίου 2018, υπό την προϋπόθεση ότι τα εν λόγω φορτία συμμορφώνονται με τις απαιτήσεις του κανονισμού (ΕΚ) αριθ. 669/2009 σε ισχύ στις 7 Δεκεμβρίου 2018 και του εκτελεστικού κανονισμού (ΕΕ) αριθ. 885/2014 αντίστοιχα.
                  
               
                     (16)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Πεδίο εφαρμογής
            
               1.   Ο παρών κανονισμός εφαρμόζεται στα φορτία των τροφίμων μη ζωικής προέλευσης που περιλαμβάνονται στο παράρτημα I.
               Ο παρών κανονισμός εφαρμόζεται επίσης στα σύνθετα τρόφιμα που περιέχουν κάποιο από τα τρόφιμα που αναφέρονται στο παράρτημα I, σε ποσότητα άνω του 20 %.
            
            
               2.   Ο παρών κανονισμός δεν εφαρμόζεται στα φορτία τροφίμων τα οποία προορίζονται για ιδιώτες, μόνο για προσωπική κατανάλωση και χρήση. Σε περίπτωση αμφιβολίας, το βάρος της απόδειξης φέρει ο αποδέκτης του φορτίου.
            
         
         
            Άρθρο 2
            Ορισμοί
            Για τους σκοπούς του παρόντος κανονισμού εφαρμόζονται οι ορισμοί που προβλέπονται στα άρθρα 2 και 3 του κανονισμού (ΕΚ) αριθ. 178/2002 και στο άρθρο 2 του κανονισμού (ΕΚ) αριθ. 882/2004.
            Οι ορισμοί του «κοινού εγγράφου εισόδου» και του «καθορισμένου σημείου εισόδου» που καθορίζονται στα στοιχεία α) και β) αντίστοιχα του άρθρου 3 του κανονισμού (ΕΚ) αριθ. 669/2009 εφαρμόζονται επίσης.
            Για τους σκοπούς του παρόντος κανονισμού, το «φορτίο» είναι μια «παρτίδα», όπως καθορίζεται στην οδηγία 2002/63/ΕΚ.
            Για τους σκοπούς του άρθρου 11 παράγραφος 3, εφαρμόζονται οι ορισμοί του κανονισμού (ΕΚ) αριθ. 396/2005.
         
         
            Άρθρο 3
            Εισαγωγή στην Ένωση
            Φορτία τροφίμων που αναφέρονται στο άρθρο 1 παράγραφος 1 μπορούν να εισάγονται στην Ένωση μόνο σύμφωνα με τις διαδικασίες που ορίζει ο παρών κανονισμός.
            Τα εν λόγω φορτία μπορούν να εισέλθουν στην Ένωση μέσω καθορισμένου σημείου εισόδου.
         
         
            Άρθρο 4
            Αποτελέσματα της δειγματοληψίας και της ανάλυσης
            
               1.   Κάθε φορτίο τροφίμων που αναφέρεται στο άρθρο 1 παράγραφος 1 συνοδεύεται από τα αποτελέσματα της δειγματοληψίας και της ανάλυσης οι οποίες διενεργήθηκαν από τις αρμόδιες αρχές της χώρας καταγωγής, όπως αναφέρεται στο παράρτημα I ή της τρίτης χώρας προέλευσης, εάν η χώρα αυτή είναι διαφορετική από τη χώρα καταγωγής, ώστε να εξασφαλίζεται η συμμόρφωση με τη νομοθεσία της Ένωσης για τα ανώτατα όρια καταλοίπων φυτοφαρμάκων.
            
            
               2.   Η δειγματοληψία που αναφέρεται στην παράγραφο 1 πρέπει να εκτελείται σύμφωνα με την οδηγία 2002/63/ΕΚ.
            
            
               3.   Η ανάλυση που αναφέρεται στην παράγραφο 1 πρέπει να εκτελείται από εργαστήρια πιστοποιημένα σύμφωνα με το πρότυπο ISO/IEC 17025 σχετικά με τις «Γενικές απαιτήσεις για την ικανότητα των εργαστηρίων δοκιμών και διακριβώσεων».
            
         
         
            Άρθρο 5
            Υγειονομικό πιστοποιητικό
            
               1.   Κάθε φορτίο τροφίμων που αναφέρεται στο άρθρο 1 παράγραφος 1 συνοδεύεται από την πρωτότυπη έκδοση του υγειονομικού πιστοποιητικού, σύμφωνα με το υπόδειγμα που ορίζεται στο παράρτημα II.
            
            
               2.   Το υγειονομικό πιστοποιητικό συμπληρώνεται, υπογράφεται και πιστοποιείται από την αρμόδια αρχή της χώρας καταγωγής ή της αρμόδιας αρχής της χώρας προέλευσης του φορτίου, εάν η χώρα αυτή είναι διαφορετική από τη χώρα καταγωγής.
            
            
               3.   Το υγειονομικό πιστοποιητικό συντάσσεται στην επίσημη γλώσσα ή σε μία από τις επίσημες γλώσσες του κράτους μέλους στο οποίο βρίσκεται το καθορισμένο σημείο εισόδου. Ωστόσο, κάθε κράτος μέλος δύναται να αποδέχεται υγειονομικά πιστοποιητικά που έχουν συνταχθεί σε άλλη επίσημη γλώσσα της Ένωσης.
            
            
               4.   Το υγειονομικό πιστοποιητικό πρέπει να εκδίδεται προτού το φορτίο με το οποίο συνδέεται εγκαταλείψει τον έλεγχο της αρμόδιας αρχής που το εκδίδει.
            
            
               5.   Το υγειονομικό πιστοποιητικό ισχύει μόνο για τέσσερις μήνες μετά την ημερομηνία έκδοσής του.
            
            
               6.   Το πρωτότυπο υγειονομικό πιστοποιητικό υποβάλλεται στις αρμόδιες αρχές του καθορισμένου σημείου εισόδου και φυλάσσεται από αυτές.
            
         
         
            Άρθρο 6
            Ταυτοποίηση
            Κάθε φορτίο τροφίμων που αναφέρεται στο άρθρο 1 παράγραφος 1 ταυτοποιείται με κωδικό ταυτοποίησης, ο οποίος αντιστοιχεί στον κωδικό ταυτοποίησης που αναφέρεται στα αποτελέσματα της δειγματοληψίας και της ανάλυσης του άρθρου 4 και στο υγειονομικό πιστοποιητικό του άρθρου 5. Κάθε χωριστός σάκος ή άλλη μορφή συσκευασίας του φορτίου ταυτοποιείται με τον εν λόγω κωδικό ταυτοποίησης.
         
         
            Άρθρο 7
            Προηγούμενη κοινοποίηση των φορτίων
            
               1.   Οι υπεύθυνοι επιχειρήσεων τροφίμων ή οι εκπρόσωποί τους κοινοποιούν εκ των προτέρων στις αρμόδιες αρχές στο καθορισμένο σημείο εισόδου την εκτιμώμενη ημερομηνία και ώρα της φυσικής άφιξης φορτίων τροφίμων που αναφέρονται στο άρθρο 1 παράγραφος 1, καθώς και τη φύση του φορτίου.
            
            
               2.   Για τον σκοπό της εκ των προτέρων κοινοποίησης, οι υπεύθυνοι επιχειρήσεων τροφίμων ή οι εκπρόσωποί τους συμπληρώνουν το μέρος I του κοινού εγγράφου εισόδου (ΚΕΕ) και διαβιβάζουν το έγγραφο αυτό στις αρμόδιες αρχές του καθορισμένου σημείου εισόδου τουλάχιστον μία εργάσιμη ημέρα πριν από την πραγματική άφιξη του φορτίου.
            
            
               3.   Για τη συμπλήρωση του ΚΕΕ σύμφωνα με τον παρόντα κανονισμό, οι υπεύθυνοι επιχειρήσεων τροφίμων ή οι εκπρόσωποί τους λαμβάνουν υπόψη τις επεξηγηματικές σημειώσεις για το ΚΕΕ που ορίζονται στο παράρτημα II του κανονισμού (ΕΚ) αριθ. 669/2009.
            
         
         
            Άρθρο 8
            Επίσημοι έλεγχοι
            
               1.   Οι αρμόδιες αρχές στο καθορισμένο σημείο εισόδου ελέγχουν τα έγγραφα σε σχέση με κάθε φορτίο τροφίμων που αναφέρονται στο άρθρο 1 παράγραφος 1, ώστε να εξασφαλίζεται η συμμόρφωση με τις απαιτήσεις των άρθρων 4 και 5.
            
            
               2.   Τα κράτη μέλη διενεργούν ελέγχους της ταυτότητας και φυσικούς ελέγχους στα φορτία, συμπεριλαμβανομένης της δειγματοληψίας και της ανάλυσης, σύμφωνα με το άρθρο 8 παράγραφος 1, το άρθρο 9 και το άρθρο 19 του κανονισμού (ΕΚ) αριθ. 669/2009 με συχνότητα που ορίζεται στο παράρτημα I του παρόντος κανονισμού.
            
            
               3.   Μετά την ολοκλήρωση των ελέγχων, οι αρμόδιες αρχές:
               
                           α)
                        
                        
                           συμπληρώνουν τις σχετικές εγγραφές στο μέρος II του ΚΕΕ·
                        
                     
                           β)
                        
                        
                           επισυνάπτουν στο ΚΕΕ τα αποτελέσματα της δειγματοληψίας και ανάλυσης που έχουν διενεργηθεί σύμφωνα με την παράγραφο 2 του παρόντος άρθρου·
                        
                     
                           γ)
                        
                        
                           παρέχουν και συμπληρώνουν επί του ΚΕΕ τον αριθμό αναφοράς του ΚΕΕ·
                        
                     
                           δ)
                        
                        
                           σφραγίζουν και υπογράφουν το πρωτότυπο ΚΕΕ·
                        
                     
                           ε)
                        
                        
                           δημιουργούν και τηρούν αντίγραφο του υπογεγραμμένου και σφραγισμένου ΚΕΕ.
                        
                     
            
               4.   Οι αρμόδιες αρχές του καθορισμένου σημείου εισόδου εκδίδουν προς τον υπεύθυνο για το φορτίο ένα επικυρωμένο αντίγραφο του υγειονομικού πιστοποιητικού ή, εάν το φορτίο χωριστεί, χωριστά επικυρωμένα αντίγραφα του εν λόγω πιστοποιητικού.
            
            
               5.   Το πρωτότυπο ΚΕΕ συνοδεύει το φορτίο κατά τη διάρκεια της μεταφοράς του έως ότου τεθεί σε ελεύθερη κυκλοφορία.
            
         
         
            Άρθρο 9
            Χωρισμός φορτίου
            
               1.   Το φορτίο δεν χωρίζεται μέχρις ότου ολοκληρωθούν όλοι οι επίσημοι έλεγχοι και συμπληρωθεί από την αρμόδια αρχή πλήρως το ΚΕΕ, όπως προβλέπεται στο άρθρο 8.
            
            
               2.   Σε περίπτωση μετέπειτα χωρισμού του φορτίου, κάθε μέρος του φορτίου συνοδεύεται κατά τη μεταφορά του και έως ότου τεθεί σε ελεύθερη κυκλοφορία από επικυρωμένο αντίγραφο του ΚΕΕ.
            
         
         
            Άρθρο 10
            Θέση σε ελεύθερη κυκλοφορία
            Η θέση των φορτίων σε ελεύθερη κυκλοφορία υπόκειται στην προσκόμιση στις τελωνειακές αρχές, από τους υπευθύνους επιχειρήσεων τροφίμων ή τον αντιπρόσωπό τους, ενός ΚΕΕ που έχει συμπληρωθεί δεόντως από την αρμόδια αρχή μετά τη διεξαγωγή όλων των επίσημων ελέγχων. Οι τελωνειακές αρχές επιτρέπουν τη θέση του φορτίου σε ελεύθερη κυκλοφορία μόνο αν αναφέρεται ευνοϊκή απόφαση της αρμόδιας αρχής στο πλαίσιο ΙΙ.14 του ΚΕΕ και το ΚΕΕ φέρει υπογραφή στο πλαίσιο ΙΙ.21 του ΚΕΕ.
         
         
            Άρθρο 11
            Μη συμμόρφωση
            
               1.   Όταν από τους επίσημους ελέγχους, οι οποίοι διενεργούνται σύμφωνα με το άρθρο 8, διαπιστωθεί μη συμμόρφωση με τη σχετική νομοθεσία της Ένωσης, συμπεριλαμβανομένου του παρόντος κανονισμού, η αρμόδια αρχή συμπληρώνει το μέρος III του ΚΕΕ και λαμβάνονται μέτρα βάσει των άρθρων 19, 20 και 21 του κανονισμού (ΕΚ) αριθ. 882/2004.
            
            
               2.   Αν ένα φορτίο τροφίμων δεν συνοδεύεται τόσο από τα αποτελέσματα της δειγματοληψίας και της ανάλυσης που αναφέρονται στο άρθρο 4 όσο και από το υγειονομικό πιστοποιητικό που αναφέρεται στο άρθρο 5 ή αν τα εν λόγω αποτελέσματα ή το εν λόγω υγειονομικό πιστοποιητικό δεν συμμορφώνονται προς τις απαιτήσεις που ορίζονται στον παρόντα κανονισμό, το φορτίο δεν εισάγεται στην Ένωση και επαναποστέλλεται εκτός της Ένωσης ή καταστρέφεται.
            
            
               3.   Όταν η αρμόδια αρχή στο καθορισμένο σημείο εισόδου δεν επιτρέπει την εισαγωγή ενός φορτίου τροφίμου που αναφέρεται στο άρθρο 1 παράγραφος 1 λόγω μη συμμόρφωσης με ένα ανώτατο όριο καταλοίπων που ορίζεται στον κανονισμό (ΕΚ) αριθ. 396/2005, γνωστοποιεί αμέσως την εν λόγω απόρριψη στα σύνορα σύμφωνα με το άρθρο 19 παράγραφος 3 του κανονισμού (ΕΚ) αριθ. 882/2004.
            
         
         
            Άρθρο 12
            Εκθέσεις
            
               1.   Τα κράτη μέλη υποβάλλουν δύο φορές ετησίως, πριν από το τέλος του μήνα που έπεται κάθε εξαμήνου, στην Επιτροπή έκθεση με όλα τα αναλυτικά αποτελέσματα των επίσημων ελέγχων που διενεργήθηκαν στα φορτία των τροφίμων σύμφωνα με τον παρόντα κανονισμό.
               Αυτή η έκθεση περιλαμβάνει τις ακόλουθες πληροφορίες:
               
                           α)
                        
                        
                           τον αριθμό των εισαχθέντων φορτίων·
                        
                     
                           β)
                        
                        
                           τον αριθμό των φορτίων που υποβλήθηκαν σε δειγματοληψία για σκοπούς ανάλυσης·
                        
                     
                           γ)
                        
                        
                           τα αποτελέσματα των ελέγχων που προβλέπονται στο άρθρο 8 παράγραφος 2.
                        
                     
            
               2.   Οι υποχρεώσεις υποβολής εκθέσεων που ορίζονται στην παράγραφο 1 θεωρούνται εκπληρωθείσες όταν τα κράτη μέλη καταχωρίζουν στο TRACES τα κοινά έγγραφα εισόδου που εκδίδονται από τις αντίστοιχες αρμόδιες αρχές τους, σύμφωνα με τον παρόντα κανονισμό.
            
         
         
            Άρθρο 13
            Επανεξέταση
            Ο παρών κανονισμός θα επανεξεταστεί πριν από τις 31 Οκτωβρίου 2019.
         
         
            Άρθρο 14
            Κόστος
            Όλες οι δαπάνες που προκύπτουν από τους επίσημους ελέγχους, συμπεριλαμβανομένης της δειγματοληψίας, της ανάλυσης, της αποθήκευσης και κάθε μέτρου που λαμβάνεται λόγω μη συμμόρφωσης, βαρύνουν τους υπευθύνους των επιχειρήσεων τροφίμων που φέρουν την ευθύνη του φορτίου.
         
         
            Άρθρο 15
            Τροποποίηση του κανονισμού (ΕΚ) αριθ. 669/2009
            Το παράρτημα I του κανονισμού (ΕΚ) αριθ. 669/2009 τροποποιείται ως εξής:
            
                        α)
                     
                     
                        Στις εγγραφές για την Τουρκία, η εγγραφή που αναφέρεται σε «Αμπελόφυλλα» απαλείφεται.
                     
                  
                        β)
                     
                     
                        Στις εγγραφές για το Βιετνάμ, η εγγραφή που αναφέρεται σε «Πιταχάγια (dragon fruit)» απαλείφεται.
                     
                  
         
            Άρθρο 16
            Κατάργηση
            Ο εκτελεστικός κανονισμός (ΕΕ) αριθ. 885/2014 καταργείται.
         
         
            Άρθρο 17
            Μεταβατικά μέτρα
            Για περίοδο τριών μηνών από την ημερομηνία έναρξης ισχύος του παρόντος κανονισμού, τα κράτη μέλη εξακολουθούν να επιτρέπουν την είσοδο φορτίων φύλλων κάρι καταγωγής Ινδίας τα οποία έχουν εγκαταλείψει τη χώρα καταγωγής ή τη χώρα προέλευσης, εάν η χώρα αυτή είναι διαφορετική από τη χώρα καταγωγής, πριν από τις 8 Δεκεμβρίου 2018 υπό την προϋπόθεση ότι τα εν λόγω φορτία πληρούν τις απαιτήσεις του εκτελεστικού κανονισμού (ΕΕ) αριθ. 885/2014.
            Για περίοδο τριών μηνών από την ημερομηνία έναρξης ισχύος του παρόντος κανονισμού, τα κράτη μέλη εξακολουθούν να επιτρέπουν την είσοδο φορτίων αμπελόφυλλων καταγωγής Τουρκίας και πιταχάγια (dragon fruit) καταγωγής Βιετνάμ, τα οποία έχουν εγκαταλείψει τη χώρα καταγωγής ή τη χώρα προέλευσης, εάν η χώρα αυτή είναι διαφορετική από τη χώρα καταγωγής, πριν από τις 8 Δεκεμβρίου 2018 υπό την προϋπόθεση ότι τα εν λόγω φορτία πληρούν τις απαιτήσεις του εκτελεστικού κανονισμού (ΕΚ) αριθ. 669/2009 σε ισχύ στις 7 Δεκεμβρίου 2018.
         
         
            Άρθρο 18
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την εικοστή ημέρα από την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 8 Δεκεμβρίου 2018.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 31 της 1.2.2002, σ. 1.
         
            (2)  ΕΕ L 165 της 30.4.2004, σ. 1.
         
            (3)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).
         
            (4)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
         
            (5)  Εκτελεστικός κανονισμός (ΕΕ) αριθ. 885/2014 της Επιτροπής, της 13ης Αυγούστου 2014, για τον καθορισμό ειδικών όρων που εφαρμόζονται στις εισαγωγές μπαμιών και φύλλων κάρι από την Ινδία και την κατάργηση του εκτελεστικού κανονισμού (ΕΕ) αριθ. 91/2013 (ΕΕ L 242 της 14.8.2014, σ. 20).
         
            (6)  Οδηγία 2002/63/ΕΚ της Επιτροπής, της 11ης Ιουλίου 2002, για την καθιέρωση κοινοτικών μεθόδων δειγματοληψίας για τον επίσημο έλεγχο των υπολειμμάτων φυτοφαρμάκων μέσα και πάνω σε προϊόντα φυτικής και ζωικής προέλευσης και την κατάργηση της οδηγίας 79/700/ΕΟΚ (ΕΕ L 187 της 16.7.2002, σ. 30).
         
            (7)  Απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (ΕΕ L 8 της 14.1.2003, σ. 44).
         
            (8)  Απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος Traces και την τροποποίηση της απόφασης 92/486/ΕΟΚ (ΕΕ L 94 της 31.3.2004, σ. 63).
      
      
         
            ΠΑΡΑΡΤΗΜΑ I
            
               Τρόφιμα μη ζωικής προέλευσης που υπάγονται σε ειδικούς όρους όσον αφορά την εισαγωγή τους στην Ευρωπαϊκή Ένωση
            
            
                        Τρόφιμα (προβλεπόμενη χρήση)
                     
                     
                        Κωδικός ΣΟ (1)
                        
                     
                     
                        Υποδιαίρεση TARIC
                     
                     
                        Χώρα καταγωγής
                     
                     
                        Κίνδυνος/-οι
                     
                     
                        Συχνότητα φυσικών ελέγχων και ελέγχων ταυτότητας (%) κατά την εισαγωγή
                     
                  
                        Πιταχάγια (dragon fruit)
                        
                           
                              (Τρόφιμα — νωπά ή διατηρημένα σε απλή ψύξη)
                           
                        
                     
                     
                        ex 0810 90 20 
                     
                     
                        10 
                     
                     
                        Βιετνάμ (VN)
                     
                     
                        Κατάλοιπα φυτοφαρμάκων που απαριθμούνται στο πρόγραμμα ελέγχου που εγκρίθηκε σύμφωνα με το άρθρο 29 παράγραφος 2 του κανονισμού (ΕΚ) αριθ. 396/2005 (φυτοφάρμακα που πρέπει να παρακολουθούνται μέσα/επάνω σε προϊόντα φυτικής προέλευσης μόνο) (2) και κατάλοιπα διθειοκαρβαμικών ενώσεων (3) (διθειοκαρβαμικές ενώσεις εκφραζόμενες ως CS2, συμπεριλαμβανομένων maneb (3), mancozeb (3), metiram (3), propineb (3), thiram (3) και ziram (3)), Phenthoate (2) και Quinalphos (2).
                     
                     
                        10
                     
                  
                        Φύλλα κάρι (Bergera/Murraya koenigii)
                        
                           
                              (Τρόφιμα —νωπά, διατηρημένα με απλή ψύξη, κατεψυγμένα ή αποξηραμένα)
                           
                        
                     
                     
                        ex 1211 90 86 
                     
                     
                        10 
                     
                     
                        Ινδία (IN)
                     
                     
                        Κατάλοιπα φυτοφαρμάκων που απαριθμούνται στο πρόγραμμα ελέγχου που εγκρίθηκε σύμφωνα με το άρθρο 29 παράγραφος 2 του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (φυτοφάρμακα που πρέπει να παρακολουθούνται μέσα/επάνω σε προϊόντα φυτικής προέλευσης μόνο) (2) και κατάλοιπα acephate (2).
                     
                     
                        20
                     
                  
                        Αμπελόφυλλα
                        
                           
                              (Τρόφιμα)
                           
                        
                     
                     
                        ex 2008 99 99 
                     
                     
                        11 , 19 
                     
                     
                        Τουρκία (TR)
                     
                     
                        Κατάλοιπα φυτοφαρμάκων που απαριθμούνται στο πρόγραμμα ελέγχου που εγκρίθηκε σύμφωνα με το άρθρο 29 παράγραφος 2 του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (φυτοφάρμακα που πρέπει να παρακολουθούνται μέσα/επάνω σε προϊόντα φυτικής προέλευσης μόνο) (2) και κατάλοιπα διθειοκαρβαμικών ενώσεων (3) (διθειοκαρβαμικές ενώσεις εκφραζόμενες ως CS2, συμπεριλαμβανομένων maneb (3), mancozeb (3), metiram (3), propineb (3), thiram (3) και ziram (3)) και metrafenone (2).
                     
                     
                        20
                     
                  
               (1)  Όταν σε κάποιον κωδικό ΣΟ απαιτείται να υποβληθούν σε ελέγχους μόνο ορισμένα προϊόντα και δεν υπάρχει ειδική υποδιαίρεση για τον κωδικό αυτόν στην ονοματολογία εμπορευμάτων, ο κωδικός ΣΟ φέρει τη σήμανση «ex».
            
               (2)  Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS
            
               (3)  Κατάλοιπα φυτοφαρμάκων που αναλύθηκαν με μονο-υπολειμματικές μεθόδους.
         
      
      
         
            ΠΑΡΑΡΤΗΜΑ II
            Κείμενο της εικόνας
            
               Χώρα:
               Υγειονομικό πιστοποιητικό
               Μέρος I: Στοιχεία του αποσταλθέντος φορτίου
               I.1 Αποστολέας/εξαγωγέας
               Ονομασία
               Ταχ. δ/νση
               Χώρα:
               Τηλέφωνο
               I.2 Αριθμός αναφοράς πιστοποιητικού
               I.3 Αρμόδια κεντρική αρχή
               I.4 Αρμόδια τοπική αρχή
               I.5 Παραλήπτης/Εισαγωγέας
               Ονομασία
               Ταχ. δ/νση
               Χώρα:
               Τηλέφωνο
               I.6 Επιχείρηση υπεύθυνη για το φορτίο στην ΕΕ (εφόσον είναι γνωστή)
               Ονομασία
               Ταχ. δ/νση
               Ταχυδρομικός κώδικας
               I.7 Χώρα καταγωγής, Κωδικός ISO
               I.9 Χώρα προορισμού, Κωδικός ISO
               I.11 Τόπος καταγωγής
               Ονομασία
               Ταχ. δ/νση
               I.12 Τόπος προορισμού (εφόσον είναι γνωστός)
               Ονομασία
               Ταχ. δ/νση
               I.13 Τόπος αποστολής
               Ταχ. δ/νση
               I.14 Ημερομηνία αναχώρησης
               I.15 Μεταφορικά μέσα
               Αεροπλάνο Όχημα Σιδηρ.βαγόνι
               Οδικό όχημα Λοιπά
               Ταυτοποίηση:
               Έγγραφο:
               I.16 Είσοδος ΚΣΕ
               Ονομασία:
               I.17 Έκθεση εργαστηρίου
               Αριθμός αναφοράς:
               Ημερομηνία έκδοσης:
               I.21. Θερμοκρασία προϊόντων
               Περιβάλλον Σε ψύξη Σε κατάψυξη
               I.20. Ποσότητα
               Συνολικό βάρος (Kg) Συνολικό μεικτό βάρος (Kg)
               I.22. Συνολικός αριθμός δεμάτων
               I.23. Αριθμός σφραγίδας/αριθμός εμπορευματοκιβωτίου
               I.25. Πιστοποιημένο εμπόρευμα για:
               Κατανάλωση από τον άνθρωπο
               I.27. Κυκλοφορία στην εσωτερική αγορά
               I.28. Ταυτοποίηση του εμπορεύματος
               Κωδικός ΣΟ:
               Υποδιαίρεση TARIC:
               Είδος εμπορεύματος
               Αριθμός δεμάτων
               Καθαρό βάρος
               Κωδικός αναγνώρισης
            
            Κείμενο της εικόνας
            
               Χώρα:
               Τρόφιμα μη ζωικής προέλευσης που υπάγονται σε ειδικούς όρους όσον αφορά την εισαγωγή τους στην ΕΕ
               II. Υγειονομικές πληροφορίες
               II.α. Αριθμός αναφοράς πιστοποιητικού
               Ο υπογεγραμμένος εξουσιοδοτημένος εκπρόσωπος της αρμόδιας αρχής βεβαιώνω ότι γνωρίζω τις σχετικές διατάξεις των κανονισμών (ΕΚ) αριθ. 852/2004 και (ΕΚ) αριθ. 396/2005 και πιστοποιώ ότι:
               II.1. Τα τρόφιμα του φορτίου το οποίο περιγράφεται στο μέρος I παράχθηκαν σε συνθήκες που συμμορφώνονται με τα ανώτατα όρια καταλοίπων φυτοφαρμάκων που ορίζονται στον κανονισμό (ΕΚ) αριθ. 396/2005 της Επιτροπής και παράχθηκαν, διαλέχθηκαν, έτυχαν χειρισμών, επεξεργασίας, συσκευάσθηκαν και μεταφέρθηκαν σύμφωνα με την ορθή υγιεινή πρακτική.
               II.2. Για το εν λόγω φορτίο, διενεργήθηκε δειγματοληψία και ανάλυση σύμφωνα με το άρθρο 4 του εκτελεστικούκανονισμού (ΕΕ) 2018/1660 της Επιτροπής στις (ημερομηνία), υπήρξε αντικείμενο εργαστηριακής ανάλυσης φυτοφαρμάκων στις (ημερομηνία) στο (ονομασία εργαστηρίου) με μεθόδους που καλύπτουν τουλάχιστον τους κινδύνους που προσδιορίζονται στοπαράρτημα I του παρόντος κανονισμού.
               II.3. Οι λεπτομέρειες της δειγματοληψίας, οι μέθοδοι ανάλυσης που χρησιμοποιήθηκαν και όλα τα αποτελέσματα επισυνάπτονται και καταδεικνύουν τη συμμόρφωση με τη νομοθεσία της Ένωσης για τα ανώτατα όρια καταλοίπων φυτοφαρμάκων.
               II.4. Το παρόν υγειονομικό πιστοποιητικό εκδόθηκε προτού το φορτίο με το οποίο συνδέεται εγκαταλείψει τον έλεγχο της αρμόδια αρχής που το εκδίδει.
               II.5. Το παρόν πιστοποιητικό ισχύει για τέσσερις μήνες από την ημερομηνία έκδοσής του.
               Μέρος II: Πιστοποίηση
               Εξουσιοδοτημένος εκπρόσωπος της αρμόδιας αρχής
               Όνομα (με κεφαλαία γράμματα): Ιδιότητα και τίτλος:
               Ημερομηνία: Υπογραφή:
               Σφραγίδα: